पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की फर्जी आरटीपीसीआर टेस्ट रिपोर्ट देने वाला निजी लैब का टेक्नीशियन रेशम मंगेशकर सोमवार को जेल भेज दिया गया है। आरोपी के खिलाफ 4 और लोगों ने शिकायत की है। उसने चारों को कोरोना की निगेटिव रिपोर्ट दी थी, जबकि चारों पॉजिटिव थे। एक की तबीयत बिगड़ने पर अस्पताल में भर्ती कराया गया था।
जब उन्होंने दूसरे लैब में जांच कराई तो उनकी रिपोर्ट पॉजिटिव मिली।मंदिर हसौद टीआई ने बताया कि लैब टेक्नीशियन रमेश मंगेशकर के खिलाफ शिकायतें आनी शुरू हो गई। आरोपी ने अब तक 24 लोगों की फर्जी रिपोर्ट बनाई है। उसके पास से 20 लोगों की रिपोर्ट मिली है। उसने टाटीबंध के चार लोगों की जांच की और उन्हें कोरोना निगेटिव रिपोर्ट दे दी। उसके बाद उनकी तबीयत बिगड़ने लगी तब उन्होंने दूसरी लैब में जांच करायी। चारों की रिपोर्ट पॉजिटिव आई है। एक की तबीयत बिगड़ने लगी तब प्राइवेट अस्पताल में भर्ती कराया गया। पुलिस ने चारों से फर्जी रिपोर्ट के साथ शिकायत करने को कहा है। आरोपी के मोबाइल को जांच के लिए सायबर सेल भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn